Diari Oficial de la Generalitat Valenciana


Sumari del DOGV 579, del 05-05-1987 (1987/808698)

ORDRE de 8 d'abril de 1987, de la Conselleria de Cultura, Educació i Ciència, per la qual es donen instruccions per a l'admissió d'alumnes per al curs 1987-88 en els Centres Docents d'E. Pre-escolar, EGB i E. Especial finançats amb fons públics.
-----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/04/08/(1)/dof/vci/html**

### Dades del document

Número de DOGV
:   579

Data del DOGV
:   05-05-1987

Secció del DOGV
:   DISPOSICIONS GENERALS

Número del document
:   1987/808698


Data del document
:   08-04-1987

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 8 d'abril de 1987, de la Conselleria de Cultura, Educació i Ciència, per la qual es donen instruccions per a l'admissió d'alumnes per al curs 1987-88 en els centres docents d'Educació Pre-escolar, EGB i Educació Especial finançats amb fons públics.  
El Decret 11/1986 de 10 de febrer del Consell de la Generalitat Valenciana regula els criteris d'admissió d'alumnes en els centres docents no universitaris finançats amb fons públics.   
D'altra banda, l'Ordre de la Conselleria de Cultura, Educació i Ciència de 21 d'abril de 1986 desplegà, a nivell d'Ensenyaments Bàsics, l'esmentat Decret.   
En conseqüència, escau que aquesta Conselleria dicte les instruccions oportunes i establesca el calendari del procés d'admissió d'alumnes per al curs 1987-88 en els centres docents d'Educació Pre-escolar, EGB i E. Especial, finançats amb fons públics. En atenció d'aquestes consideracions,   
ORDENE:   
Primer  
D'acord amb l'article 14 del Decret 11/86 de 10 de febrer a les localitats on hi haja dos o més centres del mateix nivell educatiu, el Consell Escolar Municipal podrà establir Comissions Municipals d'Escolarització i, si escau, Comissions de Districte.   
Segon  
Les Comissions Municipals d'Escolarització estaran integrades, almenys, per:   
a) El President del Consell Escolar Municipal o persona en qui delegue.   
b) Representants dels diversos sectors del Consell Escolar Municipal la designació dels quals correspondrà al seu President.   
c) Els Coordinadors de les Comissions de Districte (si n'hi ha) o els Directors dels Centres de la localitat.   
d) Representants de les Associacions de Pares d'Alumnes nomenats pel President del Consell Escolar Municipal a proposta de les Federacions de Pares d'Alumnes.   
e) En representació de l'Administració Educativa, l'Inspector Coordinador de Circumscripció i/o, si escau, l'Inspector o Inspectors de Circumscripció que designe el Director dels Serveis Territorials.   
Hi farà de Secretari el del Consell Escolar o, si escau, un funcionari municipal.   
Tercer  
1r. Les competències de les Comissions Municipals d'Escolarització seran les següents:   
a) Coordinar l'actuació de les Comissions de Districte.   
b) Proposar al Consell Escolar, perquè aquest eleve als Serveis Territorials de Cultura i Educació per a la seua aprovació, els límits dels Districtes Escolars en aquelles localitats on calga establir-los.   
c) Resoldre els problemes d'escolarització que presenten els representants de les Comissions de Districte o els Consells Escolars dels Centres.   
d) Acarar les places escolars existents en cada districte amb les demandes i adoptar les mesures oportunes per solucionar els problemes que es plantegen.   
e) Analitzar i resoldre en primera instància, les reclamacions presentades pels pares davant aquesta Comissió, si no hi ha Comissions de Districte.   
f) Resoldre les reclamacions que no hagen estat ateses per les Comissions de Districte.   
g) Informar els Serveis Territorials dels problemes d'escolarització de la localitat i proposar-los les mesures oportunes per solucionar-los.   
2n. El representant municipal, d'acord amb el representant de l'Administració Educativa farà la convocatòria per a la constitució i les posteriors reunions de la Comissió Municipal d?Escolarització.   
3r. S'estendrà una acta, i se'n remetrà una còpia als Serveis Territorials de Cultura i Educació, de cada reunió de la Comissió Municipal d'Escolarització.   
4t. Als Municipis on es considere necessari, podran establir-se Oficines Municipals d'Escolarització que actuaran de suport tècnic de les Comissions Municipals d'Escolarització.   
Quart  
Als Municipis on es considere necessari es determinaran districtes escolars.   
En cada districte escolar es constituirà una Comissió de Districte de la qual formaran part:   
a) Els Directors dels Centres del Districte.   
b) Els Presidents o representants de les Associacions de Pares.   
c) Un representant de cada una de les Associacions de Veïns del Districte, si n'hi havia, proposat per la Federació d'Associacions de Veïns.   
d) Un representant del Consell Escolar Municipal nomenat pel President d'aquest.   
e) Un representant de les Juntes Municipals de Districte de l'Ajuntament.   
f) L'Inspector d'Educació en representació de l'Administració Educativa (que actuarà de President de la Comissió).   
El Coordinador d'aquesta Comissió serà un dels Directors elegit per la pròpia Comissió en l'acte de constitució.   
La primera convocatòria la realitzarà el Director que actuà de Coordinador el passat curs i, si no n'hi havia, el representant de l'Administració Educativa.   
Les succesives convocatòries seran realitzades pel Coordinador de la Comissió amb el vist i plau del President.   
Cinqué  
1r. Les Comissions de Districte tindran les competències següents:   
a) Determinar l'àrea d'influència del centre dins del districte. El mateix dia en què es determine es comunicarà a la Comissió Municipal d'Escolarització i al Servei Territorial.   
b) Determinar el Centre receptor de totes les sol·licituds del Districte d'acord amb l'article sisé d'aquesta Ordre.   
c) Acarar les sol·licituds per evitar-ne la duplicitat en la petició de places.   
d) Estudiar les sol·licituds de tots els centres, prèviament baremades i classificades pels Consells Escolars de Centre i atendre els problemes que hi puguen sorgir.   
e) Acarar les llistes d'admesos i no admesos per evitar duplicitats prèviament a la publicació d'aquestes pels Consells Escolars dels Centres.   
f) Revisar la baremació dels alumnes no admesos en el centre que han demanat en primer lloc i determinar, d'acord amb l'ordenació dels centres sol·licitats i, si escau, amb la nova baremació, el centre on caldrà ser escolaritzat.   
g) Resoldre les reclamacions que presenten els pares a les llistes d'admesos publicades als Centres pels Consells Escolars respectius.   
Amb aquesta finalitat, haurà d?especificar-se a les llistes d'admesos que es publiquen als centres, que les reclamacions han de dirigir-se al Coordinador de la Comissió de Districte.   
h) Portar a la Comissió Municipal d'Escolarització aquells problemes que no hagen pogut ser resolts en la Comissió de Districte.   
2n. A les localitats on no es constituesquen Comissions de Districte les funcions d'aquestes seran exercides per la Comissió Municipal d'Escolarització.   
Sisé  
En cada Districte es determinarà un centre perquè siga receptor de totes les sol·licituds que, prèviament acarades per la Comissió de Districte per evitar-ne duplicitats, es trametran als Consells Escolars de cada centre per a la seua baremació.   
L'esmentat centre el determinarà la Comissió de Districte.   
Seté  
L'àrea d'influència de cada centre, a efectes de realitzar la baremació de les sol·licituds, haurà de ser publicada en tots els centres del districte. Una còpia en serà tramesa pel Coordinador de la Comissió de Districte a la Comissió Municipal d'Escolarització i al Servei Territorial l'endemà de la seua determinació.   
Vuité  
1r. D'acord amb l'article 3.1. del Decret 11/1986, la continuïtat d'un mateix nivell educatiu en diferents cursos no requereix procés d'admissió, excepció feta d'aquells, els pares o tutors dels quals hagen formulat per escrit la corresponent sol·licitud de baixa.   
2n. Els centres públics d'EGB i els centres privats concertats que no tinguen unitats de Pre-escolar ofertaran com a vacants, totes les places existents en 1r. d'EGB.   
3r. En els centres públics d'EGB, on hi haja unitats escolars d'Educació Pre-escolar i els alumnes actualment matriculats en les mateixes foren admesos tenint en compte el que estableixen la Llei Orgànica Reguladora del Dret a l'Educació, el Decret 11/1986 de 10 de febrer del Consell de la Generalitat Valenciana, l'Ordre de la Conselleria de Cultura, Educació i Ciència de 21 d'abril de 1986 o la Resolució de la Direcció General d'E. Bàsica i E. Especials de 30 de març de 1985, no caldrà realitzar un nou procés d'admissió.   
El punt anterior serà d'aplicació en els centres privats que tinguen unitats vacants d'antics Patronats en règim de concert.   
4t. En els Centres Privats Concertats en què hi haja unitats de Pre-escolar no sotmeses a règim de concert, totes les places existents en 1r. d'EGB hauran d'ofertar-se com a vacants.   
Nové  
Efectuada la inscripció dels alumnes que queden en el Centre, el Consell Escolar del Centre determinarà el nombre de vacants tenint en compte la relació professor/alumne d'1/35.   
No obstant això, quan les necessitats d'escolarització de la zona ho exigesquen, l'administració podrà determinar una ratio major.   
A efectes d'escolarització en E. Especial, en allò que fa referència a la ratio professor/alumne, s'atendrà al que disposa l'article 3r. de l'Ordre de 2 de març de 1987.   
Deu  
Les sol·licituds emplenades d'acord amb el model que figura a l'Annex III d'aquesta Ordre, es presentaran al Centre Receptor del Districte en els horaris que la Comissió de Districte establirà i que hauran de figurar al tauler d'anuncis de tots els centres d'aquest ensems amb el nom. del Centre Receptor.   
En la part posterior de la sol·licitud i per ordre de preferència, s'hi podran especificar d'altres centres on desitjaria ser admès si no hi havia vacants en el centre sol·licitat.   
Si al centre hi hagués places suficients per a atendre totes les sol·licituds rebudes s'entendrà que tots el sol·licitants estan admesos sense més.   
Once  
La baremació de les sol·licituds i la selecció dels sol·licitants l'efectuaran els Consells Escolars de Centre, d'acord amb el que estableix el Decret 11/1986 de 10 de febrer del Consell de la Generalitat Valenciana pel qual es regulen els criteris d'admissió d'alumnes en els centres docents no universitaris.   
Dotze  
La justificació de les situacions o circumstàncies al·legades per a l'admissió s'acreditaran amb la següent documentació:   
a) La renda anual de la unitat familiar es justificarà mitjançant l'aportació d'una còpia de la declaració de l'Impost sobre la Renda de les Persones Físiques dels membres de la unitat familiar, corresponent a l'exercici fiscal de 1985 segellada per alguna de les oficines que habilita el Ministeri d'Hisenda amb aquesta finalitat.   
En el cas que el sol·licitant no aporte la documentació fiscal esmentada se li assignarà la puntuació mínima prevista per al criteri de renda anual de la unitat familiar en el barem que figura a l'annex del Decret 11/1986 de 10 de febrer, salvat que s'acredite suficientment que la unitat familiar a què pertany no percep les rendes mínimes anuals a partir de les quals hi ha la obligació de presentar les esmentades declaracions.   
b) El domicili es justificarà mitjançant la presentació d'una fotocòpia del DNI del pare/mare o tutor i d'un rebut d'aigua, llum o telèfon actualitzat o contracte d'arrendament.   
c) L'existència de germans en el centre serà certificada pel Director d'aquest.   
d) Els criteris complementaris (emigrant retornat, minusvàlids i família nombrosa, etc.) s'acreditaran mitjançant les certificacions o documents que siguen procedents en cada cas.   
Tretze  
Els alumnes admesos hauran de formalitzar la matrícula en el termini establert a l'apartat 18 de l'article 16 d'aquesta Ordre, i es consideraran com vacants les assignades a aquells alumnes admesos que no l'haguessen formalitzada dins del termini. En aquest cas s'assignaran a aquells que seguesquen l'ordre de preferència, i, si no hi havia alumnes pendents d'admissió, es consideraran com a llocs escolars vacants.   
Catorze  
Per formalitzar la matriculació caldrà presentar la documentació següent:   
a) Llibre de família, del qual es prendran les dades escaients, o la documentació que el substituesca.   
b) Informe mèdico-sanitari on es farà constar que està immunitzat, d'acord amb la seua edat, segons les vacunacions reglamentàriament establertes, i que no pateix cap malaltia infecto-contagiosa.   
c) Llibre d'Escolaritat degudament diligenciat quan es tracte d'un xiquet amb escolaritat anterior o, si de cas hi manca, i mentre es presenta el Llibre d'Escolaritat, una certificació de baixa del centre anterior.   
Quinze  
Els alumnes no escolaritzats en el calendari normal de matriculació hauran d'acudir a la Comissió Municipal d'Escolarització que adoptarà les mesures oportunes per escolaritzar-los al centre més proper al seu domicili en què hi haja vacants.   
Setze  
El calendari a seguir en el procés de matriculació serà el següent:   
1. Constitució de les Comissions Municipals d'Escolarització i proposta dels límits dels Districtes Escolars ???????????????????????????? Abans del 29 d'abril.  
2. Constitució de les Comissions de Districte, determinació de les àrees d'influència dels centres, determinació del Centre receptor de sol·licituds, tramesa d'una còpia de l'Acta d'aquests acords al Director Territorial i a la Comissió Municipal d'Escolarització ?? Abans del 5 de maig.  
3. Publicació en tots els centres del districte de la relació dels Col·legis que integren el districte a efectes de matriculació i de Col·legis de la localitat o de cada districte escolar que tenen aprovat el pla d'Ensenyament en Valencià ???????????????????????????? Abans del 5 de maig.  
4. Publicació de la convocatòria d'inscripció al tauler d'anuncis dels centres, especificant-hi les vacants per nivells i el centre del districte on s'han de presentar les sol·licituds (per a la publicació de les vacants s'utilitzarà l'Annex I, i se'n trametrà una còpia al Coordinador del Districte) ??????????? Abans del 7 de maig.  
5. Termini de presentació de sol·licituds als centres receptors (el model de sol·licitud serà el de l'Annex III) ?????????????????????????????????????? Del 8 al 22 de maig.  
6. Tramesa que farà el Coordinador del Districte de les vacants existents en els centres propis al President de la Comissió Municipal i al Director del Servei Territorial (Amb aquest efecte es farà servir l'Annex II d'aquesta Ordre) ????????????????????????????? Abans del 12 de maig.  
7. Comprovació, per la Comissió de Districte, de les sol·licituds duplicades i enviament d'aquestes sol·licituds als Presidents dels Consells Escolars de Centre per a la seua baremació ???????? Fins al 26 de maig.  
8. Baremació de les sol·licituds pels Consells Escolars de Centre i remissió d'aquestes a les Comissions de Districte ?????????????????????????????? Del 27 de maig al 1 de juny.  
9. Comprovació de les llistes d'admesos i no admesos, prèviament a la seua publicació, pels Consells Escolars de Centre i per les Comissions de Districte per evitar-ne duplicitats ???????????????????????????? Fins al 3 de juny.  
10. Revisió per les Comissions de Districte de la baremació dels alumnes no admesos en el centre demanat en 1r lloc i determinació del centre del districte on caldrà ser escolaritzat ??????????????????????? Fins al 3 de juny.  
11. Elaboració, pels Consells Escolars dels Centres, de les llistes definitives d'admesos i no admesos que seran publicades al centres (utilitzar els annexos IV i V d'aquesta Ordre) ??????????????????????? Fins al 5 de juny.  
12. Termini de reclamacions davant les Comissions de Districte o Comissions Municipals d'Escolarització, si les anteriors no existien ????????????????? Del 5 al 9 de juny.  
13. Contestació per escrit a les reclamacions anteriors ?????????????????????????????????????? Fins al 12 de juny.  
14. Tramesa, pel Coordinador de Districte al President de la Comissió Municipal de les sol·licituds dels alumnes que no hagen estat admesos en cap centre del Districte i dels Annexes V i VI. (Una còpia de l'annex VI serà enviada també al Director del Servei Territorial) ?????????? Abans del 16 de juny.  
15. Termini de reclamacions davant les Comissions Municipals en el cas d'haver estat denegada la reclamació per la Comissió de Districte ??????? Del 15 al 17 de juny.  
16. Contestació per escrit de les Comissions Municipals a les reclamacions anteriors ???????????? Fins al 22 de juny.  
17. Resolució dels problemes pendents per les Comissions o les Oficines Municipals d'Escolarització Fins al 30 de juny. ?????????????????????????????? De l'1 al 15 de sept.  
18. Formalització de la matrícula ? Del 15 al 26 de juny.   
19. Nova tramesa de l'annex VI, actualitzat pels Coordinadors de les Comissions de Districte a les Comissions Municipals ????????????????????? El 29 de juny.  
20. Reunions de les Comissions Municipals d'Escolarització per a organitzar el procés d'admissió d'alumnes i resoldre els problemes que s'hi plantegen ??????? abril-maig-juny-setembre.  
DISPOSICIONS ADDICIONALS  
Primera  
Podran matricular-se en el primer nivell d'EGB només els alumnes que hagen complert o complesquen 6 anys d'edat fins el 31 de desembre de 1987 (xiquets nascuts l'any 1981 o anys anteriors).   
Segona  
No podrà cursar cap alumne un nivell superior al que li corresponga per la seua edat i seran responsables de les possibles irregularitats els Directors del Centres en aplicació del que preveu l'Ordre d'aquesta Conselleria de 21 d'abril de 1986.   
Tercera  
Els alumnes nascuts els anys 1972 i 1973 que no hagen cursat els vuit anys d'escolaritat obligatòria se'ls prorrogarà automàticament l'escolaritat.   
Si han cursat els vuit anys d'escolaritat obligatòria i no han obtingut el títol de Gradual Escolar, els pares o tutors, una vegada acabades les proves de setembre, podran sol·licitar pròrroga d'escolaritat que haurà de ser concedida pels centres.   
Si fa el cas, l'adequada escolarització d'aquests alumnes haurà de ser resolta per la Comissió de Districte o la Comissió Municipal d'Escolarització.   
Quarta  
Si al districte no hi hagués cap centre que tinga aprovat un pla d'ensenyament en valencià, no es tindran en compte els límits del districte a efectes d'escolarització per als alumnes que vulguen rebre l'ensenyament en valencià amb la finalitat de garantir-los el dret que la Llei d'Us i Ensenyament del Valencià hi estableix.   
Cinquena  
A l?efecte d'Escolarització d'alumnes amb minusvàlies s'atendrà al que disposa l'article 2n. apartats 1,2,3,4,5 i Disposició Final Primera de l'Ordre de 2 de març de 1987 sobre Planificació de l'Educació Especial i ampliació de l'Experimentació de la Integració Educativa en els Centres Escolars del sistema ordinari per al curs 87/88 en l'àmbit de la Comunitat Valenciana.   
Sisena  
Les reunions de les Comissions d'Escolarització es convocaran en hores que puguen permetre l'assistència de tots els sectors de la Comunitat Educativa representats en aquestes.   
Setena  
L'incompliment del que estableix aquesta Ordre donarà lloc a la rescisió del concert o a l'obertura del corresponent expedient disciplinari, d'acord amb el contingut de la disposició addicional cinquena del Decret 11/1986 de 10 de febrer del Consell de la Generalitat Valenciana.   
DISPOSICIONS FINALS  
Primera  
Els Directors dels Serveis Territorials i les Inspeccions d'Educació adoptaran les mesures oportunes per a la correcta aplicació d'aquesta Ordre.   
Segona  
Podrà interposar-se reclamació contra les llistes d'admesos efectuades pels Consells Escolars dels Centres i les solucions donades per les Comissions Municipals d'Escolarització davant el Director dels Serveis Territorials de Cultura i Educació en el termini de 10 dies a partir de la recepció de la comunicació de les Comissions Municipals d'Escolarització, i contra la Resolució del Director dels Serveis Territorials podrà interposarse recurs d'alçada davant del Director General d'Educació Bàsica i Ensenyaments Especials en el termini de 15 dies comptats a partir del dia de la notificació.   
València, 8 d'abril de 1987.   
El Conseller de Cultura, Educació i Ciència,  
CEBRIA CISCAR I CASABAN  
Veure imatge


Còpia Permalink ELI